ప్రజక్తా మాలి

ప్రజక్తా మాలి (జననం 1989 ఆగస్టు 8) మహారాష్ట్రకు చెందిన టెలివిజన్‌, సినిమా నటి. 2011లో స్టార్ ప్రవాలో వచ్చిన సువాసిని సీరియల్ తో తన నటనాజీవితాన్ని ప్రారంభించింది. తర్వాత, 2013లో జీ మరాఠీలో వచ్చిన జులున్ యేతీ రేషిమ్‌గతిలో నటించింది. సోనీ మరాఠీలో వచ్చిన మహారాష్ట్రచి హాస్యజాత్ర కార్యక్రమాన్ని హోస్ట్ చేసింది.

జననం, విద్య 
ప్రజక్తా 1989 ఆగస్టు 8న మహారాష్ట్ర, షోలాపూర్ జిల్లాలోని పండర్‌పూర్‌లో జన్మించింది. పూణే నగరంలో పెరిగింది. పూణే విశ్వవిద్యాలయంలోని లలితకళా కేంద్రంలో "భరత్నాట్యం"లో (పెర్ఫార్మింగ్ ఆర్ట్స్‌లో) బిఏ, ఎంఏ చదివింది. భరతనాట్యంలో ఉన్నత చదువుల కోసం సాంస్కృతిక మంత్రిత్వ శాఖ నుండి స్కాలర్‌షిప్‌ను కూడా అందుకుంది.

నటనారంగం 
2013 సంవత్సరంలో కేదార్ షిండే తీసిన ఖో-ఖో అనే మరాఠీ పినిమాలో కూడా నటించింది. 2014లో రాజేష్ శృంగారపురే నటించిన సంఘర్ష్‌ అనే మరాఠీ సినిమాలో బిజిలీ పాత్రను పోషించింది. తర్వాత, 2017లో సోనాలీ కులకర్ణితో కలిసి హంపి సినిమాలో గిరిజగా, పార్టీ సినిమాలో సువ్రత్ జోషికి జోడీగా నటించింది. 2018 నుండి 2020 వరకు సోనీ మరాఠీ కోసం మహారాష్ట్రచి హాస్య జాత్రా మరాఠీ టెలివిజన్ షోలను, 2020 సంవత్సరంలో జీ మరాఠీ కోసం మస్త్ మహారాష్ట్ర ట్రావెల్ షోను నిర్వహించింది.

నటించినవి

సినిమాలు

టెలివిజన్

మూలాలు

బయటి లింకులు 
 
 

భారతీయ సినిమా నటీమణులు
1989 జననాలు
జీవిస్తున్న ప్రజలు
మహారాష్ట్ర సినిమా నటీమణులు
మహారాష్ట్ర మహిళలు
మరాఠీ సినిమా నటీమణులు
టెలివిజన్ నటీమణులు